CELEX: 62008TN0475R(01)
Language: fi
Date: 2009-07-18 00:00:00
Title: Oikaistaan virallisessa lehdessä julkaistu tiedonanto asiassa T-475/08 P ( EUVL C 69, 21.3.2009, s. 40 )

18.7.2009   
            
            
               FI
            
            
               Euroopan unionin virallinen lehti
            
            
               C 167/29
            
         Oikaistaan virallisessa lehdessä julkaistu tiedonanto asiassa T-475/08 P
   (
         Euroopan unionin virallinen lehti C 69, 21.3.2009, s. 40
      )
   2009/C 167/57
   Virallisessa lehdessä asiassa T-475/08 P, DUTA/Cour de Justice julkaistu tiedonanto kuuluu seuraavasti:
   
      
         ”Valitus, jonka Radu Duta on tehnyt 29.10.2008 virkamiestuomioistuimen asiassa F-103/07, Duta v. yhteisöjen tuomioistuin, 4.9.2008 antamasta tuomiosta
         (Asia T-475/08 P)
         2009/C 69/93
         Oikeudenkäyntikieli: ranska
         
            Asianosaiset
         
         
            Valittaja: Radu Duta (Luxemburg, Luxemburg) (edustaja: asianajaja F. Krieg)
         
            Muu osapuoli: Euroopan yhteisöjen tuomioistuin
         
            Vaatimukset
         
         
                     —
                  
                  
                     Tämä valitus on otettava muotonsa puolesta tutkittavaksi
                  
               
                     —
                  
                  
                     se on todettava sisältönsä puolesta perustelluksi
                  
               
                     —
                  
                  
                     virkamiestuomioistuimen 4.9.2008 antamaa tuomiota muuttamalla on täten otettava valittajan valitus tutkittavaksi ja todettava se perustelluksi
                  
               
                     —
                  
                  
                     valituksenalaiset ratkaisut on edellä mainituilla perusteilla täten kumottava
                  
               
                     —
                  
                  
                     siltä osin kuin on tarpeen, asia on palautettava toimivaltaiselle viranomaiselle, jotta se ratkaisee asian annettavan tuomion mukaisesti
                  
               
                     —
                  
                  
                     valittajan vastapuoli on velvoitettava maksamaan 1 100 000 euroa (miljoona satatuhatta euroa) vahingonkorvauksena
                  
               
                     —
                  
                  
                     siltä osin kuin on tarpeen, on määrättävä asiantuntija arvioimaan valittajalle aiheutuneen vahingon määrä
                  
               
                     —
                  
                  
                     valittajan vastapuoli on velvoitettava korvaamaan asiassa kaikki oikeudenkäyntikulut ja maksut
                  
               
                     —
                  
                  
                     valittajalle on annettava oikeus viitata nimenomaisesti ensimmäisessä oikeusasteessa esitettyihin vaatimuksiin, jotka ovat tämän valituskirjelmän liitteenä ja jotka ovat olennainen osa valituskirjelmää, ja
                  
               
                     —
                  
                  
                     muilta osin valittajalle on annettava oikeus pidättää itselleen nimenomaisesti kaikki vaatimukset, oikeudet, oikeuden oikeuskeinoihin ja erityisesti oikeuden saattaa asia Euroopan ihmisoikeustuomioistuimen käsiteltäväksi.
                  
               
            Oikeudelliset perusteet ja pääasialliset perustelut
         
         Nyt käsiteltävänä olevalla valituksella valittaja vaatii virkamiestuomioistuimen asiassa F-103/07, Duta vastaan yhteisöjen tuomioistuin, 4.9.2008 antaman sen tuomion kumoamista, jolla jätettiin tutkimatta valittajan kanne, jossa valittaja vaati yhtäältä sen muistion kumoamista, jolla valittajalle ilmoitettiin, ettei hänelle tarjota lakimiesavustajan paikkaa, ja toisaalta vahingonkorvausta väitetysti aiheutuneesta vahingosta.
         Valituksensa tueksi valittaja väittää yhtäältä, että ihmisoikeuksien ja perusvapauksien suojaamiseksi tehdyn Euroopan yleissopimuksen 6 artiklan 1 kohdassa säädettyä hänelle kuuluvaa oikeutta oikeudenmukaiseen oikeudenkäyntiin on loukattu yhteisöjen ensimmäisen oikeusasteen tuomioistuimen rakenteelliseen puolueellisuuteen sekä yhteisöjen ensimmäisen oikeusasteen tuomioistuimen jäsenten ja virkamiestuomioistuimen valituksenalaisten ratkaisujen tekijöiden henkilökohtaisiin tuttavuuksiin liittyvistä syistä. Valittaja viittaa toisaalta ensimmäisessä oikeusasteessa esittämiinsä perusteluihin ja perusteisiin, jollaisina on mainittu muun muassa avoimuuden, vilpittömän mielen ja yhdenvertaisen kohtelun periaatteen loukkaaminen.
         Valittaja korostaa lisäksi, että hän voi saada oikeutta vain tuomioistuimessa, joka on todella riippumaton hänen vastapuolestaan kyseisessä asiassa, eli Euroopan yhteisöjen tuomioistuimessa, ja että hän pidättää itselleen oikeuden vedota perusteluihinsa Euroopan ihmisoikeustuomioistuimessa.”